Keskustelu:Vaara-Suomi

message: Termi Vaara-Suomi on niukasti käytössä asiasanana (löysin kaksi käyttöä, jotka mainittu lähteissä) ja sille löytyy vuodelta 1952 seuraava määritelmä, josta käytössäni ei nyt ole riittäviä tietoja (artikkelin tai luvun nimi ja tekijätiedot puuttuvat) käyttääkseni sitä lähteenä: "Näin saadut suuralueet voidaan nimetä pohjoisesta etelään ja sisämaasta rannikolle lueteltuina seuraavasti Tunturi-Suomi, Vaara-Suomi, Järvi-Suomi, Viljelys-Suomi (suppeassa mielessä) ja Meri-Suomi (tai Rannikko-Suomi). Luonto-Suomeen kuuluva Vaara-Suomi ja Kulttuuri-Suomeen kuuluva Järvi-Suomi muodostavat yhdessä Metsä-Suomen." (Terra: Suomen maantieteellisen seuran aikakauskirja 1952, 129) - määrittely vaikuttaa hieman aikansa lapselta, mutta tukee osaltaan tätä artikkelia.--Juha Kämäräinen (keskustelu) 23. heinäkuuta 2016 kello 10.26 (EEST)
replies: text: Artikkelissa Aluepolitiikka on lähteistettynä vähän historiallista kontekstia noille aluejaoille. Koko aluejako kaikkine alueineen lienee jo painunut unhoon, mutta niin kuin tuossa artikkelissa viitatut lähteet esittävät, jaot ovat kuvanneet erästä historiallista kehitysvaihetta. Toisaalta kuitenkin etenkin Järvi-Suomi (käsitteen isä on J. G. Granö, saattaa olla Vaara-Suomenkin, mutta en ole varma) on nykyäänkin yleiskieleen täysin vakiintunut käsite, ja Vaara-Suomi sitä muistuttavana myös (oman arvioni mukaan) noista tuossa esitetyistä aluenimistä Järvi-Suomen ohella kai ainoa edelleen edes jossain määrin käytetty ja yleisesti helpohkosti ymmärrettävä, ja myös edelleen informatiivinen, koska se kuitenkin kuvaa tuon alueen luontoa ja sitä kautta myös ihmistoiminnan edellytyksiä. Artikkelin määritelmässä tulisi ehkä esitttää vähän kontekstia, jota ehkä käytetyistä ja muista lähteistä voi löytyäkin. Oman arvioni mukaan (voi täsmentyä lähteistä) tämä lienee vähän Järvi-Suomen tapaan irronnut alkuperäisestä yhteydestään itsenäiseksi käsitteeksi, ja lienee nykyään määriteltävissä ennen muuta maisemallisesti, niin kuin artikkelissa on viitattukin. Kuitenkin, kun Suomesta on myös matkailualuejakoja (ainakin joskus sellaiosia on tehnyt Kai-Veikko Vuoristo, ehkä on uudempiakin) niin voisi verrata niihinkin, mutta en nyt muista suhtautuiko tämä niihin millä tavoin. Jos tuo Terra sattuu käsiin, niin voin joskus koettaa tsekata (yliopistojen ao. kirjastoista löytyy myös). Lisäksihän meillä on Vaara ja Vaara-asutus (aloitettu nimellä Pohjois-Karjalan vaarakylät, mutta muutettu tuolle nimelle, kun ei ilmeisesti huomattu, että Pohjois-Karjalan vaarakylät ovat eräs Suomen kasnsallismaisemista, ja näköjään ohjauskin hävitetty, kun ei huomattu, että kyseessä olikin yhden kansallismaiseman nimi). Lähteitä läpikäymälää tämä luultavasti täsmentyisi. Koska tämä tulee lähelle vaara-asutusta ja Vaaraa, niin koko aihepiirin käsittelyä voi miettiä, mutta ainakaan ilman lähteiden läpikäyntiä en olisi tätä poistamassa, koska kukin käsite ehkä kuitenkin tuo oman tarpeellisen näkökulmansa asiaan ja kokonaisuus ehkä kuitenkin parhaiten selvenee eri artikkeleilla, edellyttäen että lähteet osoittavat tämän käsitteen relevantiksi ja vakiintuneeksi. --Urjanhai (keskustelu) 23. heinäkuuta 2016 kello 23.31 (EEST)
thread_title: Vaara-Suomi-termi